钦定古今图书集成/历象汇编/庶征典/第183卷 > 《田家五行》 > 隋
## 钦定古今图书集成/历象汇编/庶征典/第183卷 > 《田家五行》 > 隋

### 文帝开皇元年木连理

按《隋书高祖本纪》，“开皇元年三月辛巳，宣仁门槐树
连理，众枝内附。己丑，盩厔县献连理树，植之宫庭开皇八年，枯杨生枝。”

按《隋书。文帝本纪》，不载。　按《五行志》，“八年四月，幽州
人家以白杨木悬灶上，积十馀年，忽生三条，皆长三
尺馀，甚鲜茂。”

### 仁寿元年杨树生松

按《隋书文帝本纪》，不载。　按《五行志》：“仁寿元年十月，
兰州杨树上松生，高三尺，六节十二枝。”《宋志》曰：“松不
改柯易叶，杨者危脆之木，此永久之业，将集危亡之
地也。”是时帝惑谗言，幽废冢嫡，初立晋王为皇太子。
天戒若曰，皇太子不胜任，永久之业，将致危亡。帝不
悟。及帝崩，太子立，是为炀帝，竟以亡国。

仁寿四年，杨柳自枯复生。

按《隋书高祖本纪》：“四年七月乙卯，河间杨柳四株无
故黄落，既而花叶复生。”　按《五行志》：京房《易飞候》曰：
“木再荣，国有大丧。”是岁宫车晏驾。